system
Răspunde în limba română, în stilul Wikipedia, cat mai corect gramatical.
user
Ce poți relata despre Plinius cel Bătrân?
assistant
Plinius sau Pliniu cel Bătrân, (în ), (n. 23, Novum Comum (Como, Italia) - d. 24 august 79, Stabies (în ). A fost un important și renumit erudit al Imperiului Roman.

Viața și opera 

Plinius, zis „cel Bătrân”, (pentru a nu fi confundat cu nepotul său, Plinius cel Tânăr senator roman și scriitor, care a descris moartea unchiului său) s-a născut în orașul Como, la malul lacului Como, într-o familie de crescători de cai. După moartea tatălui său,  Gaius Plinius Cæcilius („Chiorul”) Secundus a fost crescut de sora sa mai mare, Plinia.

Plinius face carieră în cavaleria romană, sub comanda lui Equitum, inclusiv în provincia Germania superior, fiind numit și procurator. Îi însoțește pe împărații Vespasian și Titus în campaniile militare din Germania.

Cea mai cunoscută, și singura păstrată, este opera lui Plinius despre științele naturale „Istoria Naturală” (în ), o enciclopedie alcătuită din 37 de volume, de neprețuită valoare, ce ne transmite cunoștințele naturale, antropologice, artă, medicină, din lumea animală și vegetală, cosmologie, botanică, prelucrarea metalelor, fiziologie, zoologie și mineralogie din acea perioadă. Primele zece volume vor fi publicate după moartea sa.

A mai descris în lucrările sale războaiele romanilor cu popoarele germanice, o prezentare a istoriei Romei în 31 de volume, continuând opera istoricului roman Basus din anul 47. Istoricul roman Tacitus a folosit mai târziu lucrările lui Plinius.

Decesul 

Plinius cel bătrân moare la erupția vulcanului Vezuviu, la data de 24 august 79 (e.n.), sufocat de gazele toxice emanate. El era atunci prefectul flotei romane în Misenum. În momentul erupției el se găsea pe puntea unui vas în estuarul orașului Pompei, împreună cu  Plinius cel Tânăr nepotul său, senator roman și în același timp scriitor, care a  relatat  moartea unchiului său. „Celor doi, aflați se pare pe o corabie, le-a fost dat să vadă de la distanță cum se cutremură Vezuviul, după care din vârful muntelui țâșnește un nor de fum gros, însoțit de o revărsare de lavă și pietre. Un râu gros de noroi fierbinte a început să îngroape cele două orașe din apropiere: Pompei și Herculaneum. Vaporii nocivi au ucis păsările din zbor și numeroase alte ființe vii. Pliniu cel Batran a decedat, sufocat de vaporii toxici, dar nepotul sau s-a salvat.”.

Citate atribuite lui Plinius cel Bătrân 
 "In vino veritas" (În vin este adevărul) din (Naturalis historia)
 "Nulla dies sine linea" (Nicio zi pierdută fără rost) din (Naturalis historia)

Referințe

Bibliografie 

 Plinius cel Bătrân (Plinius Maior), trad. - Dinu Tudor și Costa Ioana (Univ. București): Naturalis historia, colecția Polirom.

Surse externe 
 Plinius cel Bătrân: Istoria Naturală - fragmente privind Dacia, I(III,IIII),47. Cartea a IV-a cuprinde așezarea geografică, neamurile...Daciei, Sarmației, Sciției, a insulelor din Pont, „Izvoare privind istoria Romîniei”, Editura Republicii Populare Romîne, București, 1964,  
 Popovici, Iulia: Cronica Traducerilor: Pliniu cel Bătrîn, România Literară, nr. 49, 2001,  .
  

Nașteri în 23
Decese în 79
Romani din secolul I
Scriitori romani
Eponime ale craterelor de pe Lună